Sy is al uitgekryt as ’n partytjieprinses wat traag is om vir koninklike verpligtings moue op te rol. Ook haar aweregse modestyl en “teepotvormige rompe” het al die oë laat rek.
Nes die nuwe hertog en hertogin van Sussex wil die verloofdes in die St. George-kapel by die Windsorkasteel trou en daarna in ’n oop koets deur die strate van die prentjiemooi Engelse dorpie ry.
“Kom ons wees eerlik. Haar eerste 28 jaar op dié planeet het haar koninklike hoogheid prinses Eugenie van York byna niks noemenswaardigs gedoen nie. ’n Bietjie ligte liefdadigheidswerk hier. ’n Vae betrekking in die kunswêreld daar. Wil enigeen hul kleurpotlode laat skerp maak? Sy’s jul meisie,” kap sy na die prinses, wat ’n mededirekteur van die kunsgalery Hauser & Wirth in Londen is.
Al roem Eugenie haar graag daarop dat sy ’n “bloedprinses’’ is, reken die bitsige rubriekskrywer sy is “grondwetlik so belangrik soos een van die koningin se corgi’s”.
Sy en prins Andrew (ook 58), wat in 1996 geskei is maar steeds saam onder een dak woon in die Royal Lodge in Windsor Great Park, reël glo ’n aandpartytjie vir die bruidspaar.
In hul eerste gesamentlike onderhoud nog het hulle onlangs teenoor die tydskrif Vogue hul lot bekla oor hul moeilike lewe.
Dit lyk darem nie of hulle hulle doodwerk nie. Beatrice het die bynaam “vakansiekoningin’’ gekry toe sy in 2015 ’n volle 18 keer met vakansie was.
Met die jare het Eugenie nie soos haar neef Harry haar stempel afgedruk met die koninklike verpligtings wat sy uitvoer of die liefdadigheidswerk wat sy doen nie.
Sy is ook glad nie so geliefd onder die Britse publiek soos Harry en sy ouboet, William (36), nie. Sy is eerder vir haar modeblapse en vreemde hoede bekend.
Haar ma, die hertogin van York, is die agter-agter-kleindogter van lady Julia Coke, wat die dogter is van Jack se grootgrootjie Thomas Coke.
Op Harry se troue moes sy met ’n plekkie agter in die kerk tevrede wees, maar as ma van die bruid sal sy waarskynlik haar plek in die voorste kerkbank langs haar eks inneem.
Jack en Eugenie het vroeër vanjaar in die Ivy-kothuis by die Kensingtonpaleis ingetrek. Harry en Meghan woon ’n klipgooi van hulle af in ’n woonstel in die paleis. Eugenie het al goed bevriend geraak met haar nuwe buurvrou.
Eugenie het dié hakke by ’n groen rok deur die Britse ontwerper Osman gedra. Meghan is tevore in ’n P.A.R.O.S.H.-skepping met dié einste skoene daarby gesien.
Die tydskrif Hello! berig Jack het die opsie gehad om ’n graaf te word, maar het dit van die hand gewys.